Gruodžio 11

Gruodžio 11 yra 345-a metų diena pagal Grigaliaus kalendorių (keliamaisiais metais – 346-a). Nuo šios dienos iki metų galo lieka 20 dienų.

Informacija

Šventės 
 Pasaulinė tango diena.

Vardadieniai 
Aistė – Aistis – Artūras – Damas – Damazas – Deividas – Dovydas – Lauksmė – Lauksmina – Lauksminas – Lauksminė – Lauksvyda – Lauksvydas – Tautvaldė

Šią dieną Lietuvoje

Įvykiai 
 1611 – Abejų Tautų Respublika sudarė Deulino paliaubas su Maskvos Didžiąja Kunigaikštyste. Lietuvai pripažintas Smolenskas;
1917 – Lietuvos Taryba paskelbė nepriklausomos Lietuvos valstybės atkūrimą sąjungoje su Vokietija;
1920 – Lietuvoje atlikta pirmoji aukštojo pilotažo figūra - J. Dobkevičius lėktuvu „Fokker D.VII“ atliko mirties kilpą;
1988 – atkurtas Lietuvos tautinis olimpinis komitetas;
2000 – Nicoje (Prancūzija) baigėsi Europos Sąjungos viršūnių susitikimas. Europos Sąjungos lyderiai sutarė dėl reformų, reikalingų Sąjungos plėtrai. Nutarta, kad sprendimus priimančioje Ministrų Taryboje Lietuva turės 7 balsus, Europos Parlamente – 13 vietų;
2020 – Seime prisiekė ir įgaliojimus gavo Ingridos Šimonytės vadovaujama XVIII vyriausybė;

Gimimo dienos 
 1791 m. – Adomas Benediktas Jocheris, Lietuvos bibliotekininkas, bibliografas, filologas (m. 1860 m.).
 1852 m. – Benediktas Henrikas Tiškevičius, Lietuvos bajoras, didikas, Lelijos herbo grafas (m. 1935 m.).
 1875 m. – Benediktas Jonas Tiškevičius, Lietuvos bajoras, didikas, Lelijos herbo grafas (m. 1948 m.).
 1903 m. – Stepas Sodeika, dainininkas (baritonas), pedagogas, chorvedys, kompozitorius (m. 1964 m.).
 1906 m. – Adolfas Butkus, Lietuvos baleto artistas (m. 1996 m.).
 1911 m. – Juozas Bagdonas, dailininkas, Plungės garbės pilietis, Žemaičių dailės muziejaus kūrėjas (m. 2005 m.).
 1928 m. – Vytenis Imbrasas, Lietuvos kino režisierius, scenaristas, poetas (m. 2008 m.).
 1940 m. – Algirdas Dausa, Lietuvos kino režisierius.
 1942 m. – Leonas Milčius, Lietuvos Respublikos Aukščiausiosios Tarybos akto dėl Lietuvos nepriklausomos valstybės atstatymo signataras.
 1943 m. – Stasys Povilaitis, dailininkas (grafikas, karikatūristas, portretistas), fantastas, pirmasis ir vienintelis Lietuvos dailininkas, ėmęsis mokslinės fantastikos.
 1952 m. – Vytautas Kavaliauskas, Lietuvos ir Šilalės rajono politinis bei visuomenės veikėjas.
 1956 m.:
 Birutė Janavičiūtė, teisininkė, Lietuvos Aukščiausiojo Teismo (LAT) Civilinių bylų skyriaus teisėja, buvusi LVAT teisėja.
 Sigitas Bertlingas, Lietuvos ir Birštono savivaldybės politinis bei visuomenės veikėjas.
 1960 m. – Vidmantas Šulčius, Lietuvos ir Šiaulių rajono politinis bei visuomenės veikėjas.
 1962 m. – Alvydas Gervinskas, Lietuvos ir Anykščių rajono politinis bei visuomenės veikėjas.
 1972 m. – Liudas Šukys, buvęs Lietuvos politinis veikėjas.
 1990 m. – Tadas Kumeliauskas, Lietuvos ledo ritulio žaidėjas, žaidžiantis Rusijos aukščiausioje ledo ritulio lygoje Sankt Peterburgo „VMF“ komandoje, taip pat Lietuvos vyrų ledo ritulio rinktinėje. Jis žaidžia puolėjo pozicijoje.

Mirtys 
 1961 m. – Stasys Butkus, žurnalistas, Lietuvos kariuomenės savanoris, visuomenės veikėjas (g. 1897 m.).
 1987 m. – Jascha Heifetzas, pasaulinio garso smuikininkas, virtuozas, vunderkindas (g. 1901 m.).
 1988 m. – Karolis Gurskis, Lenkijos istorikas medievistas, habilituotas daktaras, Lenkijos mokslų akademijos narys korespondentas (g. 1903 m.).
 1993 m. – Paulius Juodišius, smuikininkas, pedagogas, profesorius (g. 1932 m.).
 1997 m. – Jonas Andriūnas, vienas iš Lietuvos Persitvarkymo Sąjūdžio veiklos aktyvių dalyvių Zarasų krašte, pedagogas (g. 1923 m.).
 2004 m. – Henrikas Rimkus, kraštotyrininkas, etnografas, žurnalistas, Lietuvos ir Alytaus politinis bei visuomenės veikėjas (g. 1958 m.).
 2008 m. – Antanas Garbauskas, Lietuvos dailininkas vitražistas, restauratorius, pedagogas (g. 1932 m.).
 2020 m. – Irena Veisaitė, lietuvių literatūrologė, teatrologė (g. 1928 m.).

Šią dieną pasaulyje

Įvykiai 
 1894 – Paryžiuje surengta pirmoji pasaulinė automobilių paroda, kurioje dalyvavo devynios firmos;
 1936 – Didžiosios Britanijos karalius Eduardas VIII atsisakė sosto, nes parlamentas ir Bažnyčia nepritarė jo norui tuoktis su dukart išsiskyrusia amerikiete V.Simpson;
 1946 – įkurtas JT pagalbos vaikams fondas UNICEF.

Gimimo dienos 
 1475 m. – Leonas X, popiežius nuo 1513 m. iki mirties, labiausiai žinomas dėl nesėkmingų bandymų sustabdyti reformaciją, kuri prasidėjo jam būnant popiežiumi, kai Martynas Liuteris (1483–1546) apkaltino katalikų bažnyčią dvasine ir materialia korupcija (m. 1521 m.).
 1537 m. – Don Fadrique Álvarez de Toledo, IV Albos Hercogas, ispanų karininkas, vadovavo Ispanijos kariuomenei per aštuonerių metų karą (m. 1583 m.).
 1803 m. – Luisas Hektoras Berliozas, prancūzų kompozitorius romantikas. Žymiausias kūrinys – „Fantastinė simfonija“ (m. 1869 m.).
 1843 m. – Robertas Kochas, vokiečių bakteriologas, atradęs tuberkuliozę, cholerą ir juodligę sukeliančias bakterijas, 1905 m. Nobelio fiziologijos ir medicinos premijos laureatas (m. 1910 m.).
 1856 m. – Georgijus Valentinovičius Plechanovas, Rusijos politinis veikėjas, marksizmo teoretikas (m. 1918 m.).
 1918 m. – Aleksandras Solženicynas, rusų rašytojas, publicistas, poetas, istorikas, visuomenės veikėjas (m. 2008 m.).
 1925 m. – Paul Greengard, 2000 m. Nobelio fiziologijos ir medicinos premijos laureatas.
 1929 m. – Laima Andersonė-Silarė, latvių dainininkė (mecosopranas).
 1930 m. – Arnoldas Lininis, latvių teatro aktorius, režisierius (m. 1998 m.).
 1935 m. – Pranab Mukherjee, 13-asis Indijos prezidentas, užėmęs šias pareigas 2012–2017 m. (m. 2020 m.).
 1931 m. – Ošo, Indijos dvasinis mokytojas, Ošo meditacinio judėjimo kūrėjas (m. 1990 m.).
 1943 m. – Džonas Forbsas Keris, Jungtinių Amerikos Valsitjų senatorius iš Masačiusetso ir JAV Senato užsienio reikalų komiteto pirmininkas.
 1972 m. – Sami Al-Jaber, buvęs futbolininkas žaidęs puolėjo pozicijoje.
 1981 m.:
 Chavjeras Savjola, Argentinos futbolininkas, žaidžiantis SL Benfica klube.
 Mohamedas Abdula Zidanas, futbolininkas, Egipto rinktinės ir Vokietijos BV Borussia Dortmund klubo puolėjas.
 Zacky Vengeance, grupės Avenged Sevenfold įkūrėjas ir gitaristas.
 1984 m.:
 Kenedis Mvinis, Zambijos futbolininkas, rungtyniaujantis vartininko pozicijoje. Nacionalinės Zambijos rinktinės ir Pietų Afrikos klubo Free State Stars žaidėjas.
 Leitonas Beinsas, Anglijos futbolininkas (gynėjas), žaidžiantis Liverpulio „Everton“ klube. Yra žaidęs Anglijos nacionalinėje rinktinėje. Taip pat yra žaidęs Anglijos jaunimo iki 21 metų rinktinėje, kurioje per 16 rungtynių įmušė vieną įvartį.
 1987 m. – Natalia Gordienko, moldavų pop žvaigždė.
 1991 m. – Anna Henrietta Bergendahl, Švedijos dainininkė. Ji gimė Stokholme, o vėliau gyveno Nišiopinge ir Katrineholme. Bergendahl turi airiško kraujo – jos močiutė gimė ir gyvena Airijoje. Pirmasis Annos pasirodymas publikai buvo Jorke, kai jai buvo tik aštuoneri metai. Ji dalyvavo Švedijos televizijos TV4 muzikiniame projekte 2004 m. bei dalyvavo Švedijos Idol 2008, kur pateko į finalinį penketuką.

Mirtys 
 384 m. – Šventasis Damasas I, Romos katalikų bažnyčios popiežius (Romos vyskupas) nuo 366 m. spalio 1 d. iki mirties. Šventasis, šventė – gruodžio 11 d (g. 305 m.).
 1282 m. – Mykolas VIII Komninas Paleologas, Nikėjos imperatorius 1259–1261 m. ir Bizantijos imperatorius 1261–1282 m (g. 1224 m.).
 1474 m. – Henrikas IV, Astūrijos princas, nuo 1425 m. sausio 5 d. iki 1454 m. liepos 20 d. Kastilijos ir Leono karalius, valdė nuo 1454 m. liepos 20 d. iki mirties. Barselonos grafas nuo 1462 m. iki 1463 m. (g. 1425 m.).
 1909 m. – Piotras Lesgaftas, rusų pedagogas, anatomas. Pirmosios rusų kūno kultūros sistemos kūrėjas (g. 1837 m.).
 1918 m. – Ivanas Cankaras, slovėnų rašytojas, dramaturgas ir poetas (g. 1876 m.).
 1978 m. – Vincent du Vigneaud, 1955 m. Nobelio chemijos premijos laureatas (g. 1901 m.).
 2021 m. – Anne Rice, amerikiečių rašytoja, rašiusi gotikine ir religine tematika (g. 1941 m.).

Nuorodos 

Gruodis